Доброшинци

**Доброшинци** — село во Општина Василево, во околината на градот Струмица.

## Географија и местоположба

[thumb|лево|[ОУ „Атанас Нивичански“ - Доброшинци|ОУ „Атанас Нивичански“]]
thumb|лево|Поранешното училиште во Доброшинци
[thumb|десно|[Црква „Св. Троица“ - Доброшинци|Црква „Св. Троица“]]
thumb|десно|Остатоци од Старата џамија
thumb|десно|Пошта

Доброшинци се наоѓа во југоисточниот дел на Република Македонија, во средишниот дел на Општина Василево, во Струмичката Котлина, на левата страна од реката Струмица и во подножјето на планината Огражден. Од најблискиот град Струмица е оддалечен 13 километри.

Надморската височина во селото е 217 метри додека селото зафаќа површина од 24,2&nbsp;км2. Од нив 913,1 хектари се обработливо земјиште, 775,2 хектари се пасишта и 643,8 се шуми

## Историја

### Антички период

Во околината на денешното село се наоѓаат археолошки остатоци од т.н. Блок на ЗИК, Крсла и Тумба. Според овие остатоци се смета дека селото постоело уште во античкиот период. Самото име се претпоставува дека е добиено од етимолошката врска и историската поврзаност помеѓу античкиот град Добер и денешното село.

### Отоманско Царство

Името на селото пред доаѓањето на Османлиите најверојатно било Добрево. Во текот на XIX век, селото било мешано. Во „Етнографија на Адријанопол, Монастир и Салоника“ се вели дека во 1873 г. селото се состоело од 50 семејства со 147 жители Македонци и 40 Турци Според статистиката на Васил К’нчов („Македонија. Етнографија и статистика“) во 1900 година селото имало 320 жители, од кои 60 Македонци и 260 Турци.

Селото било под влијание на Бугарската егзархија. Според податоците на секретарот на егзархијата Димитар Мишев („La Macédoine et sa Population Chrétienne“) во 1905 година во селото живееле 40 Македонци под врховенството на Бугарската егзархија и 12 Роми.

### Југославија

По крајот на Првата светска војна, според Нејскиот мировен договор, селото било вклучено во составот на Кралство СХС. По крајот на Втората светска војна, Доброшинци било вклучено во НР Македонија, во составот на СФРЈ.

### Македонија

По распаѓањето на СФРЈ, селото формално било вклучено во составот на Република Македонија. Според територијалната организација на Република Македонија, селото припаѓа на Општина Василево.

## Население

Според германска карта издадена во 1941 година, а заснована на пописот на Кралството Југославија од 1931 година, селото имало 400 Турци и 150 Македонци.

На пописот од 2002 година, селото имало 936 жители. Следува табела на националната структура на населението

Во 1953 година, 75 % од населението биле Турци, но со нивното иселување во Турција, бројот на Турците повеќе од двојно се намалил, додека бројот на Македонците истовремено се зголемувал.

Според последниот попис на населението на Македонија од 2021 година, Доброшинци има 678 жители.

Следува табела на народносната структура на населението:

## Самоуправа и политика

### Избирачко место

Во селото постои избирачкото место бр. 1806 според Државната изборна комисија, сместени во просториите на основното училиште.

На претседателските избори во 2019 година, на ова избирачко место биле запишани вкупно 789 гласачи.

## Културни и природни знаменитости
* Црква „Св. Троица“
* ОУ „Атанас Нивичански“
* Стара џамија
* Нова џамија
* Пошта

## Галерија


File:Доброшинци 07.jpg|Глетка од Доброшинци
File:Доброшинци 06.jpg|Глетка од Доброшинци
File:Доброшинци 13.jpg|Поглед на Доброшинци
File:Доброшинци 12.jpg|Поглед на селото Доброшинци од Струмичкото Поле
File:Доброшинци 01.jpg|Влезот на Доброшинци од исток
File:Доброшинци 11.jpg|Глетка на дел од селото Доброшинци
File:Доброшинци 02.jpg|Зградата на училиштето и градинката во Доброшинци
File:Доброшинци 03.jpg|Старата училишна зграда
File:Доброшинци 04.jpg|Улица во Доброшинци
File:Доброшинци 05.jpg|Улица во Доброшинци



## Наводи

## Надворешни врски


Категорија:Села во Општина Василево
Категорија:Струмички села
Категорија:Села во Македонија